పెళ్లూరు (గ్రామీణ)
పెళ్లూరు (గ్రామీణ), ప్రకాశం జిల్లా, ఒంగోలు మండలానికి చెందిన గ్రామము. పిన్ కోడ్: 523 272., ఎస్.టి.డి.కోడ్ = 08592.
కారుమంచి 3.6 కి.మీ,చెరువుకొమ్ముపాలెం 3.9 కి.మీ,సర్వేరెడ్డిపాలెం 4.2 కి.మీ,జయవరం 4.4 కి.మీ,ఒంగోలు 6.4 కి.మీ.
ఒంగోలు 6.4 కి.మీ,టంగుటూరు 11.5 కి.మీ,కొత్తపట్నం 13.1 కి.మీ,జరుగుమిల్లి 14.6 కి.మీ.
సిండికేటు బ్యాంకు. ఫోన్ నం.08592/281003. సెల్=9491304362.
ఈ ఆలయం ఒంగోలు-నెల్లూరు జాతీయ రహదారిపై, ఒంగోలుకు 3 కి.మీ.దూరంలో ఉన్నది. 
ఒంగోలు రాజులకు వెంకటగిరిరాజులకు మధ్య జరిగిన యుద్ధంలో, పెళ్ళూరు సంస్థానానికి అంతరంగీకుడైన అద్దంకి రామచంద్రయ్య, ఒక మహా యఙాన్ని ప్రారంభిస్తాడు. ఆ సమయంలో ఉద్భవించిన శక్తులలో ఒక అమ్మవారు పెళ్ళూరు జ్వాలాముఖి అమ్మవారుగా వెలసినదని చారిత్రిక కథనం, భక్తుల విశ్వాసం. 
ఈ ఆలయంలో అమ్మవారు భక్తులకు చతుర్భుజాలతో దర్శనమిస్తుంది. వేద శిల్పశాస్త్రం ప్రకారం, ప్రధృతో వరముద్రికా అంటే ఎడమచేయి క్రిందికి ఉంచిన అమ్మవారు, తన పాదాలను ఆశ్రయించమని సూచిస్తుంది. తవ చరణ యుగ్నే అంటూ అమ్మ పాదాలను పట్టినవారికి కొంగు బంగారమై నిలుస్తుంది. కుడి చేతిలో శక్తిఖడ్గం, మిగిలిన రెండు చేతులూ ఊర్ధ్వముఖంగా ఉండి, త్రిశూలం, నాగాస్త్రంతో కూడిన ఢమరుకం పట్టి ఉంటవి. ఇవన్నీ అద్భుత తాత్విక చిహ్నాలు. శివశక్తులు ఒక్కటేనని జగద్గురు శ్రీ ఆదిశంకరాచార్యులవారు చెప్పినట్లుగా, శ్రీచక్రంలోని నాలుగు చక్రాలు, ఐదు శక్తిచక్రాలు కలిపి మొత్తం తొమ్మిది చక్రాల భైరవ యామళం అనే అర్ధాన్ని ఇవి స్ఫురిస్తాయి. అందుకే అమ్మవారు జ్వాలా స్థంభ జనితమైన పరమేశ్వరునికి, ఆయనకు మూలమైన ఆదిపరాశక్తికి ప్రతీకగా ఇక్కడ పూజలందుకొనుచున్నది. 
అమ్మ ఎక్కడుంటే తనయులు గూదా అక్కడ ఉండాల్సిందే. ఇది అమ్మలోని విశ్వమాతృక తత్వానికి నిదర్శనం. అందుకే ఆలయంలో మహా గణపతి, కుమారస్వామివారలతోపాటు గురునాధేశ్వరస్వామిగా శివయ్య అక్కడే వేంచేసియున్నారు. తాను ఎలాగైతే కుటుంబంతో సహా కొలువుదీరి భక్తులను కరుణిస్తున్నాడో, మీరు గూడా అలాగే సకుటుంబ సపరివారంగా సకాలం చల్లగా ఉండాలనే విషయాన్ని అమ్మ ప్రత్యక్షంగా తెలియజేయుచున్నది. 
జగన్మాత వెలిస్తే జనసందడికి లోటా, చెప్పండి. అందుకే ఆలయం సంవత్సరం పొడవునా కళకళలాడుతూ ఉంటుంది. ముఖ్యంగా కార్తీకమాసం, శరన్నవాత్రుల సమయంలో అయితే చెప్పనలవికాదు. గ్రామస్థులు సామూహికంగా కలశపూజలు, కుంకుమపూజలు చేస్తుంటారు. కొబ్బరికాయలు కొట్టేవారు, పొంగళ్ళు సమర్పిచే వారు, మొక్కుబడులు తీర్చుకునేవారు, ఇలా అందరూ అమ్మ అనుగ్రహానికి పాత్రులవుతుంటారు.
అమ్మవారికి ప్రతి సంవత్సరం మాఘమాసం, శుక్లపక్షంలో ఐదురోజులపాటు వేదపండితుల ఆధ్వర్యంలో శతచండీ యాగం నిర్వహించెదరు. ఈ సందర్భంగా అమ్మవారికి నిర్వహించు 108 కలశాలతో క్షీరాభిషేకం, 108 తామరపూలతో పుష్పార్చన, శ్రీవిద్యా, మహా విద్యా పారాయణం మొదలైన భక్తుల ధార్మికానందం కలిగించే కార్యక్రమాలు భక్తులకు ధార్మికానందం కలిగించుతవి. ఆఖరిరోజున శ్రీ గురునాథేశ్వరస్వామి, జ్వాలాముఖి అమ్మవారల వార్షిక కళ్యాణం నిర్వహించెదరు. [4] 
ఈ ఆలయంలో సప్తమ వార్షికోత్సవాలు 2014,ఫిబ్రవరి-7,8,9 తేదీలలో అంగరంగ వైభవంగా జరిగినవి. ఆఖరి రోజైన 9వ తేదీ ఆదివారం, అమ్మవారి కళ్యాణం జరిగినది. అనంతరం భక్తులకు అన్నదానం చేశారు. తరువాత ప్రధాన వీధులలో అమ్మవారి నగరోత్సవం నిర్వహించారు. [2]
జాతీయ రహదారి ప్రక్కన నూతనంగా నిర్మించిన ఈ ఆలయంలో, 2015,నవంబరు-26వ తేదీ గురువారంనాడు, గంగమ్మ తల్లి, పోలేరమ్మ తల్లి విగ్రహాలను, అర్చకుల వేదమంత్రల నడుమ, వైభవంగా నిర్వహించారు. ఈ కార్యక్రమానికి పెళ్ళూరు, తదితర గ్రామాలనుండి భక్తులు అధికసంఖ్యలో పాల్గొన్ని అమ్మవారల్లను దర్శించుకొని తీర్ధప్రసాదాలను అందుకున్నారు. ఈ సందర్భంగా సుమారు 5,000 మందికి పైగా భక్తులకు అన్నసంతర్పణ నిర్వహించారు. [3]
వరి, అపరాలు, కాయగూరలు
వ్యవసాయం, వ్యవసాయాధారిత వృత్తులు
2001 వ.సంవత్సరం జనాభా లెక్కల ప్రకారం గ్రామ జనాభా 2,772. ఇందులో పురుషుల సంఖ్య 1,398, మహిళల సంఖ్య 1,374, గ్రామంలో నివాస గృహాలు 668 ఉన్నాయి.
[3] ఈనాడు ప్రకాశం/ఒంగోలు; 2015,నవంబరు-27; 3వపేజీ.
[4] ఈనాడు ప్రకాశం/ఒంగోలు; 2016,ఫిబ్రవరి-13; 1వపేజీ.